Luettelo kirjasarjan Surkeiden sattumusten sarja sivuhenkilöistä
Ensisijaiset sivuhenkilöt > Jerome Kurjimo

Jerome Kurjimo (engl. Squalor) esiintyy ensi kerran kirjassa Haamuhissi. Hän on naimisissa Esmé Kurjimon kanssa, naisen, joka päätti adoptoida Baudelairet, koska orvot olivat sillä hetkellä muodissa. Jerome on Baudelaireille ystävällinen, mutta täysin alistuvainen Esmén ja muiden hahmojen tahtoon. Lause, jota hän käyttää pitkin kirjaa, on "Jaa, en tahdo kiistellä..." Jerome seuraa vähemmän muotia kuin Esmé, eikä hän pidä turhien esineiden ostamisesta vain siksi, että ne ovat muodissa. Jerome on rikas ja menestyvä, ja luultavasti Baudelairien kaikkein huolehtivaisen huoltaja sitten Monty-sedän.
Jerome mainitsee olleensa ystävä Baudelairien vanhempien kanssa, vihjaten näin olleensa tai olevansa osa VPK:ta. Kun Baudelairet saapuvat taloon ensi kertaa, Jerome sanoo Violetille:
»"Olet seikkailunhaluinen! Pidän siitä piirteestä ihmisessä. Äitisikin oli seikkailunhaluinen. Katsos, hän ja minä olimme oikein hyviä ystäviä ennen muinoin. Patikoimme Lastivuorelle ystäväporukalla - hiisi, siitä täytyy olla kaksikymmentä vuotta. Lastivuori tunnettiin vaarallisista eläimistään, mutta äitisi ei pelännyt. Mutta silloin taivaalta lehahti..."»
Sen jälkeen Esmé keskeyttää hänet. Sama tapahtuu, kun hän yrittää kertoa Baudelaireille heidän äitinsä rakkaudesta huutokauppoja kohtaan. Tämä saattaa johtua siitä, ettei Esmé halunnut Jeromen kertovan lapsille Beatricen menneisyydestä. Esmé nimittäin saattoi pelätä, että vaikka Jerome ei ehkä tiennyt mitään VPK:sta (asiaa ei koskaan kerrottu kirjoissa), hän voisi paljastaa lapsille jotain VPK:n toiminnasta edes tietämättä, mistä puhui.
Kirjan lopussa Esmé jättää Jeromen tullakseen itse kreivi Olafin teatteriseurueen jäseneksi ja kreivi Olafin tyttöystäväksi. Tämän jälkeen Jerome kertoo Baudelaireille haluavansa "viedä teidät täältä kauas, kauas pois, niin kauas, että unohdatte koko kreivi Olafin ja Quagmiret ja kaiken muun". Baudelairet kieltäytyvät, koska heidän mielestään on paljon tärkeämpää löytää Olaf ja Quagmiret.
Kirjassa Lemony Snicket: The Unauthorized Autobiography on kaksi Jeromeen liittyvää kirjettä: yksi Jeromelle Jacques Snicketiltä ja toinen Jeromelta Jacquesille. Yksi anelee Jeromea olemaan naimatta Esméa, ja sanoo:
»"The reason you should not marry Esmé is the same reason I begged you to buy the penthouse apartment at 667 Dark Avenue and never, ever sell it, and the same reason people should never get tattoos."»
Suomeksi:
»Syy, miksei sinun pitäisi naida Esméä, on sama syy miksi anelin sinua ostamaan kattohuoneiston Pimeä puistotie 667:sta ja olemaan koskaan, koskaan myymättä sitä, ja on sama syy, miksei ihmisten koskaan pitäisi hankkia tatuointeja.»
Toinen kirje osoittaa, ettei ensimmäinen koskaan saavuttanut Jeromea, koska ovimies - yksi kreivi Olafin kätyreistä, koukkukätinen mies - ei koskaan antanut sitä hänelle. Toisen kirjeen perusteella on selvää, että Esmé työskentelee VPK:ta vastaan, koska kirjeessä sanotaan:
»"She (Esmé) says that she can't wait to meet you so she can finally give you what you deserve. I assume she means a present of some sort."»
Suomeksi:
»Hän sanoo, ettei malta odottaa sinun tapaamistasi, että voi vihdoin antaa sinulle, mitä ansaitset. Luulen hänen tarkoittavan jonkinlaista lahjaa.»
Tämä kirje antaa ymmärtää että Jeromen optimistisuuden ja alistuvaisuuden vuoksi Esmé käytti häntä hyväkseen voidakseen tehdä Pimeä puistotie 667:en hissiin tunnelin.
Jerome palaa kirjassa Ratkaisun rajoilla. Hän tuntee syyllisyyttä Baudelairien kohtelusta, ja hän on tutkinut heidän tapaustaan ja kirjoittanut epäoikeudenmukaisuudesta kertovan kirjan, jonka nimi on "Opus laittomuuksiin ajavasta finanssienhimosta" (engl. Odious Lusting After Finance, ensimmäiset kirjaimet muodostavat sanan "OLAF"). Hän antaa kirjan Oikeusneuvos Straussille, jotta sitä voitaisiin käyttää todisteena Olafin oikeudenkäynnissä Hotelli Ratkaisun aulassa. Jerome tapaa myös vaimonsa Esmén hotellissa, ja kun nainen jättää kreivi Olafin julkisesti, Jerome yrittää saada naisen takaisin hyvien puolelle. Esmé kuitenkin vastaa, ettei voi, koska oikeudenmukaisuus ei ole sillä hetkellä muodissa. Kun oikeudenkäynnin aika koittaa, kreivi Olaf sieppaa tuomarin, pakenee ja käyttää Jeromen kirjan ainoaa kopiota sytyttääkseen hotelliin tulipalon.
Ei tiedetä, selviytyikö Jerome Hotelli Ratkaisun tulipalosta.